Το ***Mother*** (κορεατικά: *마더*, *Madeo*) είναι νοτιοκορεατική θρίλερ ταινία του 2009, σε σκηνοθεσία Πονγκ Τσουν-χο, η οποία είναι η πέμπτη μεγάλου μήκους του σκηνοθέτη. Το σενάριο γράφτηκε από τον σκηνοθέτη, σε συνεργασία με τον Παρκ Έουν-κιο. Στην ταινία πρωταγωνιστούν οι Κιμ Χίε-τσα και Γον Μπιν. Η πλοκή επικεντρώνεται στη χήρα μάνα (ποτέ δεν αναφέρεται με το όνομά της) και τον γιο της, Yoon Do-joon, ο οποίος είναι πνευματικά άρρωστος και κατηγορείται για τη δολοφονία ενός κοριτσιού. Η μάνα προσπαθεί, λοιπόν, να βρει τον πραγματικό δολοφόνο, ώστε να ελευθερώσει τον γιο της. Τη μουσική της ταινίας έγραψε ο Λι Μπιουνγκ-γου, του οποίου είναι η δεύτερη ταινία, που συνεργάζεται με τον Τσουν-χο μετά το *The Host* (2016).

Η ταινία παρουσιάστηκε για πρώτη φορά στο Φεστιβάλ των Καννών στις 16 Μαΐου 2009, στο κομμάτι του φεστιβάλ *Un Certain Regard*. Ενώ στη Νότια Κορέα κυκλοφόρησε στους κινηματογράφους λίγες μέρες αργότερα και συγκεκριμένα στις 28 Μαΐου 2009. Η ταινία έλαβε ήδη από τη στιγμή της κυκλοφορίας της πολύ θετικές κριτικές, οι οποίες επικεντρώθηκαν στην ερμηνεία της Κιμ Χίε-τσα, στη σκηνοθεσία, στο σενάριο και, γενικότερα, στη μοναδικότητα της ταινίας. Το 2010, παρουσιάστηκε και στις Ηνωμένες Πολιτείες, στο φεστιβαλ Santa Barbara International Film Festival, κυκλοφόρησε σε περιορισμένες προβολές από την εταιρεία Magnolia Pictures. Το 2013, κυκλοφόρησε και ως ασπρόμαυρο. Στις Ηνωμένες Πολιτείες το έργο επανακυκλοφόρησε το 2015, ως αφιέρωμα στον σκηνοθέτη, για τη νέα του κυκλοφορία (τότε), το *The Host*.

Η ταινία θεωρήθηκε μία από τις καλύτερες εκείνη τη χρονιά, μπαίνοντας σε διάφορες λίστες διαφόρων κριτικών κινηματογράφου. Επίσης, σημείωσε και εισπρακτική επιτυχία, καταλήγοντας στην έκτη θέση με τις μεγαλύτερες εισπράξεις στη Νότια Κορέα (για το 2009). Η ταινία πέρα από θετικές κριτικές, έλαβε πολλά βραβεία και πολλές υποψηφιότητες από διάφορα εγκεκριμένα φεστιβάλ και διοργανώσεις, όπως στα Asian Film Awards, στα Blue Dragon Film Awards, στο Chicago International Film Festival, στα Saturn Awards. Οι περισσότερες υποψηφιότητες και βραβεύσεις αφορούσαν την ίδια την ταινία, τη σκηνοθεσία και την ερμηνεία της Κιμ Χίε-τσα. Η ταινία ήταν η κορεατική συμμετοχή στην κατηγορία Καλύτερης Ξενόγλωσσης Ταινίας, στα Όσκαρ.

Παραπομπές
----------

1. ↑  "Mother (2010)". *Box Office Mojo*. Retrieved 13 August 2013.
2. ↑  «Festival de Cannes: Mother». *Festival-cannes.com*. Αρχειοθετήθηκε από το πρωτότυπο στις 8 Οκτωβρίου 2014. Ανακτήθηκε στις 17 Μαΐου 2009.
3. ↑  «Bong Joon-ho's Fierce Love: Better Not Make This Mom Angry». *The New York Times*. 11 Μαρτίου 2010. Ανακτήθηκε στις 20 Οκτωβρίου 2017.
4. ↑  «Exam and Mother Take Top Honors at Santa Barbara Film Fest». *Dread Central*. 16 Φεβρουαρίου 2010. Ανακτήθηκε στις 13 Αυγούστου 2013.
5. ↑  Jagernauth, Kevin (19 Νοεμβρίου 2013). «Bong Joon-Ho Unveiling Black & White Version Of 'Mother' At Mar Del Plata Film Festival». *IndieWire* (στα Αγγλικά). Ανακτήθηκε στις 23 Φεβρουαρίου 2020.
6. ↑  «New York Theater Hosting Bong Joon-ho Retrospective». *Dread Central*. 16 Φεβρουαρίου 2010. Ανακτήθηκε στις 13 Αυγούστου 2013.
7. ↑  «2010 Film Critic Top Ten Lists». Metacritic. 9 Δεκεμβρίου 2010. Ανακτήθηκε στις 25 Μαΐου 2017.
8. ↑
9. ↑
10. ↑  «*Mother* Sweeps Blue Dragon Awards». *The Chosun Ilbo*. 3 Δεκεμβρίου 2009. Ανακτήθηκε στις 13 Αυγούστου 2013.
11. ↑  Kim, Jessica (3 Δεκεμβρίου 2009). «*Mother* wins Blue Dragon gold». *10Asia*. Ανακτήθηκε στις 13 Αυγούστου 2013. [*νεκρός σύνδεσμος*]
12. ↑  «Film Council Selects *Mother* for Academy Award Submission». *The Chosun Ilbo*. 11 Αυγούστου 2009. Ανακτήθηκε στις 13 Αυγούστου 2013.

Εξωτερικοί σύνδεσμοι
--------------------

* Επίσημος ιστότοπος
* *Mother*   στην IMDb
* *Mother* στο Box Office Mojo
* *Mother* στο Metacritic
* *Mother* στο Rotten Tomatoes